《游崆峒岩和洪邑侯韵》
明代·梁燧

隰隰平原绿水洲，亭亭丹谷白云浮。一区石室天犹隘，四壁苍云境自幽。

溜滴玉虬常作雨，风和碧槛似凝秋。参差怪石空中现，断续繁花洞里收。

径绕烟霞须着屐，情耽丘壑独披裘。听来钟鼓惊人响，多少清音纪胜游。

作者简介：梁燧，字真传。阳春人。明思宗崇祯贡生。清道光《肇庆府志》卷一八有传。